Document ID: 32010D0344
Publication Date: 2010-06-15

Title and Content:
SKLEP POLITIČNEGA IN VARNOSTNEGA ODBORA BiH/16/2010
z dne 15. junija 2010
o imenovanju vodje poveljniške enote EU v Neaplju za vojaško operacijo Evropske unije v Bosni in Hercegovini
(2010/344/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega pododstavka člena 38 Pogodbe,
ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6 Skupnega ukrepa,
ob upoštevanju naslednjega:
(1)
Z izmenjavo pisem med generalnim sekretarjem/visokim predstavnikom in generalnim sekretarjem zveze NATO dne 28. septembra 2004 in 8. oktobra 2004 se je Severnoatlantski svet strinjal s tem, da se načelnik štaba Združenega poveljstva sil v Neaplju da na razpolago kot vodja poveljniške enote EU v Neaplju.
(2)
Poveljnik operacije EU je priporočil, da se generalpolkovnik Leandro DE VICENTI, načelnik štaba Združenega poveljstva sil v Neaplju, imenuje za vodjo poveljniške enote EU v Neaplju za vojaško operacijo Evropske unije v Bosni in Hercegovini.
(3)
Vojaški odbor EU je to priporočilo podprl.
(4)
V skladu s členom 6 Skupnega ukrepa 2004/570/SZVP je Svet pooblastil Politični in varnostni odbor za izvajanje političnih in strateških smernic vojaške operacije EU.
(5)
V skladu s členom 5 Protokola št. 22 o stališču Danske, ki je priložen k Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo.
(6)
Evropski svet je na zasedanju v Kopenhagnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice EU, ki so tudi članice zveze NATO ali pogodbenice „Partnerstva za mir“ in ki so sklenile dvostranske sporazume o varnosti z zvezo NATO -
SPREJEL NASLEDNJI SKLEP:
Člen 1
Generalpolkovnik Leandro DE VICENTI je imenovan za vodjo poveljniške enote EU v Neaplju za vojaško operacijo Evropske unije v Bosni in Hercegovini.
Člen 2
Ta sklep začne veljati 15. junija 2010.
V Bruslju, 15. junija 2010

Classification:
Level 1 Topics: 100161
100144
100143
Level 2 Topics: 100277
100283
100174
100282
100176
100173
Level 3 Topics: 5781
2628
122
5640
4060
8278
4040
914
All Topics: 5469
5786
5873
8465
8482